I 1985 ble han rådmann i Trondheim. Etter valget i 1989 kom det til strid om rådmannens ulike roller. Han var styremedlem i Forretningsbanken og senere Fokus Bank, som var kommunens hovedbankforbindelse, og i flere andre bedrifter som fikk oppdrag av kommunen. Striden endte med at Buch fikk ros for sin innsats. Eksterne verv var avklart med byens politiske ledelse, selv om de var i strid med vanlig praksis.